 ປະຊາຊົນ 65 ລ້ານຄົນ ພັດພາກ ຈາກທີ່ ຢູ່ອາໄສ ຍ້ອນສົງຄາມ
ອົງການອົບພະຍົບ ສປຊ ກ່າວວ່າ ຈຳນວນຂອງປະຊາຊົນ ທີ່ຖືກບັງຄັບໃຫ້ຫລົບ​ໜີ ອອກຈາກບ້ານເຮືອນ ຂອງພວກເຂົາເຈົ້າ ຕອນນີ້ ແມ່ນຢູ່ໃນລະດັບ ທີ່ສູງທີ່ສຸດ ເທົ່າທີ່ເຄີຍມີມາ.
ວັນຈັນທີ່ຜ່ານມານີ້ ແມ່ນຄົບຮອບວັນອົບພະຍົບໂລກ, ແລະ ອົງການ ອົບພະ ຍົບ ສະຫະປະຊາຊາດ ກ່າວວ່າ ຈຳນວນຂອງປະຊາຊົນທີ່ຖືກບັງຄັບໃຫ້ຫລົບໜີອອກຈາກບ້ານຂອງພວກເຂົາເຈົ້າ ຕອນນີ້ແມ່ນຢູ່ໃນລະດັບທີ່ສູງທີ່ສຸດເທົ່າ ທີ່ເຄີຍບັນທຶກມາ ອົງການ UNHCR ກ່າວວ່າ ມັນຫຼີກລ່ຽງບໍ່ໄດ້ ປະຊາຊົນ ຫຼາຍກວ່ານີ້ຈະສືບຕໍ່ຫຼົບໜີຈາກສົງຄາມ ແລະ ຄວາມທຸກຍາກ ແລະ ໂລກ ຂອງພວກເຮົາຄວນພັດທະນາການຮັບມື ຕໍ່ບັນຫານີ້ ນັັກຂ່າວ Henry Ridgwell ມີລາຍງານຈາກນະຄອນຫຼວງ ລອນດອນ ເຊິ່ງ ພຸດທະສອນ ຈະນຳ ລາຍລະອຽດມາສະເໜີທ່ານ ອົງການອົບພະຍົບ ສະຫະປະຊາຊາດ ຄາດວ່າ ປະຊາຊົນຫຼາຍ ເປັນປະຫວັດການ 65 ລ້ານ 3 ແສນຄົນແມ່ນໄດ້ພັດພາກຈາກບ່ອນຢູ່ຂອງພວກເຂົາເຈົ້າ, ເພີ່ມ ຂຶ້ນ 10 ເປີເຊັນພາຍໃນໜຶ່ງປີ ເຊິ່ງຈຳນວນເຄິ່ງໜຶ່ງນັ້ນແມ່ນເດັກນ້ອຍ ທ່ານ Filippo Grandi ຂ້າຫຼວງໃຫຍ່ອົງການອົບພະຍົບ ຂອງ ສະຫະປະຊາຊາດ ໄດ້ກ່າວວ່າ ອົບພະຍົບເກືອບ 10 ລ້ານຄົນໃນທົ່ວໂລກ ແມ່ນຄົນ ຊີເຣຍ 3 ລ້ານຄົນທີ່ໄດ້ ຫຼົບໜີຈາກສົງຄາມເຂົ້າໄປໃນປະເທດທີ່ຢູ່ໃກ້ຄຽງ, ສ່ວນທີ່ເຫຼືອ ແມ່ນຜູ້ປະສົບໄພສົງຄາມ ພາຍໃນປະເທດ ຊີເຣຍ ເຊັ່ນດຽວກັບບ່ອນອື່ນໆ, ສູນອົບພະຍົບ Hashem ໃນພາກເໜືອຂອງປະເທດ ອີຣັກ ແມ່ນກຳລັງຮັບມືກັບຄົນທີ່ມາອາໄສຢູ່ຢ່າງຖາວອນ ທ່ານ Ahmed Abdo ຜູ້ບໍລິຫານ ສູນອົບພະຍົບ Hashem ກ່າວວ່າ ທ່ານນາງ Gauri Van Gulik ຈາກອົງການນິລະໂທດກຳສາກົນ ກ່າວວ່າ ຕົວເລກຫຼ້າສຸດໄດ້ສະແດງໃຫ້ເຫັນການສືບຕໍ່ຫຼຸດລົງຢ່າງວ່ອງໄວ ໃນຈຳນວນ ຂອງຜູ້ຍົກຍ້າຍຖິ່ນຖານ ທີ່ເດີນທາງຈາກປະເທດ ເທີກີ ຫາປະເທດ ກຣີສ ຂໍ້ ຕົກລົງທີ່ໄດ້ເກີດຂຶ້ນໃນເດືອນມີນາທີ່ຜ່ານມາ ລະຫວ່າງ Brussels ແລະ Ankara ມີຄວາມໝາຍວ່າ ຄົນຈຸໃໝ່ທີ່ເດີນທາງໄປຮອດເກາະຕ່າງໆຂອງປະ ເທດ ກຣິສ ແມ່ນຄວນຖືກສົ່ງກັບໄປ ເທີກີ ນັກວິຈານກ່າວວ່າ EU ແມ່ນ ກຳລັງພະຍາຍາມທີ່ຈະສ້າງປ້ອມຍາມ ຢູໂຣບ ສາດສະດາຈານ ທ່ານ Serafeim Seferiadis ຈາກມະຫາວິທະຍາໄລ Penateion ໃນນະຄອນຫຼວງ Athens ກ່າວວ່າ ບັນດາລັດຖະມົນຕີຂອງ ຢູໂຣບ ທີ່ເຂົ້າຮ່ວມກອງປະຊຸມໃນປະເທດ Luxemburg ກ່າວວ່າ ກຸ່ມປະເທດດັ່ງກ່າວແມ່ນກຳລັງຮັບມືກັບວິກິດການອົບພະຍົບ, ແລະ ກ່າວເພີ່ມເຕີມວ່າ ມັນມີຄວາມສຳຄັນທີ່ຈະເຮັດວຽກກັບປະເທດທີ 3 ເຊັ່ນ ລີ ເບຍ ແລະ ເທີກີ ເພື່ອແກ້ໄຂບັນຫານັ້ນ ອົງການອົບພະຍົບ ສະຫະປະຊາຊາດ ໄດ້ກ່າວວ່າ ມັນຫຼີກລ້ຽງບໍ່ໄດ້ທີ່ ປະຊາຊົນອີກຈຳນວນຫຼາຍຈະພະຍາຍາມເດີນ ທາງເຂົ້າ ຢູໂຣບ ຍ້ອນຄວາມບໍ່ເທົ່າທຽມກັນຂອງຄວາມຮັ່ງມີ ແລະ ຄວາມ ປອດໄພ